B. Osobitná časť

K Čl. I
K bodu 1
Zosúlaďuje sa s Legislatívnymi pravidlami vlády SR.
K bodu 2
Mení sa znenie poznámky pod čiarou vzhľadom na zmenu § 2 zákona č. 435/2000 Z. z. o námornej plavbe v znení zákona č. 97/2007 Z. z.
K bodu 3
Vypúšťa sa slovo „slovenských“, nakoľko v prílohe sa neuvádzajú v súlade s ustanoveniami smernice 2009/26/ES len slovenské technické normy.
K bodu 4
Ustanovuje sa prechodné obdobie dvoch rokov odo dňa nadobudnutia účinnosti tohto nariadenia vlády, počas ktorého je možné uvádzať na trh alebo na palubu lode Európskych spoločenstiev zariadenia, ktoré sú uvedené v časti A.1 ako nová položka alebo premiestnené z časti A. 2 do časti A.1.
Upravuje sa v súlade s Legislatívnymi pravidlami vlády SR transpozičný odkaz.
K bodu 5
Uvádza sa znenie prílohy č. 1 prebraté zo smernice 2009/26/ES.
K bodu 6
V súlade s Legislatívnymi pravidlami vlády SR sa dopĺňa príloha č. 5 nariadenia vlády o smernicu 2009/26/ES.

K Čl. II
Uvádza sa dátum nadobudnutia účinnosti nariadenia vlády v súlade s transpozičnou lehotou smernice 2009/26/ES.